OpenLLM-France/wikimedia huggingface dataset:
# Nuben Irun'go plazan

* «Nuben Irun'go plazan»
* 1/
* Nuben lrun'go plazan
* ezagutu dama,
* arrezkeroztik ·maiteangana
* biotzak narama. Ja, jai!
* 2/
* Amoriuan berri
* uste nuben, baiño
* nik ez nekian ori ezagutu
* nuben arteraiño.
* 3/
* Txukun orrazturikan
* ille burukuak,
* ta peinetillak Eibarren urrez
* grabatutakuak.
* 4/
* Ortzak erakutsirik
* irripar ezpaiñak,
* Apirillian intzari gisa
* sasi -krabeliñak.
* 5/
* Zerua ozkarbi gisa
* urdiñak begiak,
* Norteko izarrak keiñuka kir-kir
* dan bezin argiak.
* 6/
* Zuri-gorri arpegiaren
* koloria,
* esan zeikian zala San Juan-
* s agarran loria.
* 7/
* Esmeralda piñekin
* belarritakuak,
* ama beriak iñude zala
* ibillitakuak.
* 8/
* Lepotik paparrera
* zintzilik medallak,
* urre-zillarrak aiek lotzeko
* katearen mallak.
* 9/
* Esku-atzaparretan
* urrezko eraztunak,
* brillantiekin emezortziña
* kilateko astunak.
* 10/
* Txanbra piña kostia
* iru duro kana,
* gona ozt-ozta belaun koskorrak
* estaltzen zizkana.
* 11/
* Gerria liraña ta
* bularrak senduak,
* kurpiñuakin biri-biribil
* ondo zuzenduak.
* 12/
* Zankuak ziruriten
* tornuan egiñak,
* eta txepetxak bezin airosa
* zebilzkian oiñak.
* 13/
* Juan nitzan Larratxipe'n
* bizi dan etxera,
* biotzetikan maite nubela
* adieraztera.
* 14/
* «Gurasuak il ziran,
* dauzkat iru anai,
* etá zurekin esposatzerik
* oiek ez dute nai.»
* 15/
* «Ezagutzen al naute?»
* egin nion galde.
* «Esaten dute zu zabiltzala
* jan da eran debalde.»
* 16/
* «Futbolista on bat naiz»
* esan nion gero.
* Erantzun zidan: «Nere ondotik
* juan zaitez aguro!
* 17/
* Enbusteria asko
* bañan diru gutxi,
* toki txarrera zera aldaba
* jotzera iritxi!»
* 18/
* Galde zidan: «Abogau
* onen bat al zera?
* Zapata zarrak, koipez betia
* soiñian trintxera. »
* 19/
* «Laister jarriko naute
* erriko alkate!»
* Erantzun zidan: «Egingo dezu
* mesede ainbat kalte!»
* 20/
* «Lanian saiako naiz
* poxpolo-fabrikan! »
* «Senartzat ez det artu nai zure
* moduko alperrikan!»
* Bertso-papera, moldiztegi-izenik gabea. Bergara'ko
* Iosu Oregi'ri jasoa.
# Nortasunaren gurtza eta bere ondorioak

Argi dago Stalinen aginduei jarraituz egin zirela gehiegikeria asko, Alderdiaren arauak eta sobietar legezkotasuna bortxatuz. Stalin ez zen inorekin fidatzen, bere mesfidantza gehiegizkoa zen. Norbaiti begiratu eta ondokoa esateko gai zen: Zergatik da gaur hain iheskorra horren begirada? Edo, zergatik ematen dit bizkarra eta ez dit begietara zuzenean begiratzen? Gaixo-izaerako errezelo horrek erabateko mesfidantza sortzen zuen harengan, baita aspalditik ezagutzen zituen alderdiaren baitako goi-mailako langileenganakoa ere. Toki guztietan eta une oro «etsaiak» ikusten zituen, aurpegi bikoitzeko lagunak, «espioiak». Mugarik gabeko boterea zuenez, erabaki bidegabeak hartzen zituen eta pertsonak moralki zein fisikoki txikitzen zituen. Horren guztiaren ondorioz, inork ez zuen iritzirik ematen. [...]
Arazo hori seriotasunez eta behar bezala aztertu behar dugu (pertsonalitateari aintza), Stalinen bizitzan gertatu zen bezalakorik berriro ere gerta ez dadin. Berak ez zuen inondik inora ez zuzendaritzarik, ez talde-lanik onartzen, eta indarkeria beldurgarriz baliatu zen, ez soilik aurka zegoen edonoren aurka, baita bere izaera despota eta apetatsua zalantzan jartzen zuen edonoren aurka ere. [...]
Stalinek sortu zuen «herriaren etsai» kontzeptua. Esapide horren arabera, alferrik zen arazo baten erdian harrapatuta zeuden lagunen akats ideologikoaren proba bilatzea. (...) Funtsean, eta egia esateko, arau juridiko guztiei muzin eginez, erruduntasun-proba bakarra akusatuaren «aitorpena» zen eta, ondoren egin diren ikerkuntzek erakutsi dutenaren arabera, «aitorpenak» akusatuak fisikoki presionatu ondoren lortzen zituzten.
Nikita Khrustxev
1956ko otsailaren 25a
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# Nua fede onian...

* «Nua fede onian...»
* 1/
* Nua fede onian
* jartzera bertsuak
* onrak merezi dituztelako
* gizon indartsuak. Ja, jai!
* 2/
* Gora Errekartetxo
* gizona bikaiña,
* indarra duana sei urteko
* zezen batek aiña!
* 3/
* Amezketan arriya
* Albizuri-Aundik
* jasotzen zuana, jaso du, bestek
* ez duana oraindik.
* 4/
* Uste zuten etzala
* irixten indarrez,
* irugarrengo eldu-aldiyan
* jaso zuan errez.
* 5/
* «Kopa eta premiyua
* ongi mereziyak!»
* esaten zuten orri begira
* an ziran guziyak.
* 6/
* Amar gizon bikaiñak
* prueba egitera
* gustora juan ziraden erri
* zartxo politera.
* 7/
* Askok esaten zuten:
* «Da izugarriya
* egun da irurogei ta zazpi
* kiloko arriya!»
* 8/
* Benetan eldu arren
* arriyak balantza,
* dalako aingira beziñ leguna,
* gaiñera trakatsa.
* 9/
* Izan arren trakatsa
* pixu aundikua,
* badira jasotzeko dutenak
* indarra naikua.
* 10/
* Zituala merezi
* esanaz alkarri,
* txaluak zizkioten Oliden
* arraunlariyari.
* 11/
* Gora amar gizonak
* zutelako alegin;
* iru zarrenak ziran Etxaniz,
* Usuola ta Txomin.
* 12/
* Oraiñ irurogei urte
* Elgeta'ko Aundiya,
* jasotzen zuana ogei ta bat
* arruako arriya.
* 13/
* Agustin Beliategi,
* Mutrikuarra berez,
* ogei ta iru arruakua
* jasotzen zuana errez.
* 14/
* Al dakizute arriya
* Arteondorena
* zala berreun da zortzi kilo
* pixatzen zuana?
* 15/
* Bitor Iziartarrari,
* indartsua izan arren,
* Pedro Maria Mutrikuarrak
* irabazi Eibarren.
* 16/
* Pultsulariya Eltzekondo
* ez da besterikan
* zortzi arrua esku batekiñ
* jasotakorikan. (1)
* (1) Bertso-paperak: jaso ta korrikan.
* 17/
* Eltzekondo bezela,
* indar aundikuak
* dira dituztenak pare bana
* gorringo bikuak.
* 18/
* Kortaberriren aitona
* gizona garratza;
* zan aizkolarietan onena
* Mendaro'ko Erentza.
* 19/
* Gorputza indartzeko
* diruaren ordain,
* arrautzak eta urdai-azpikua
* merke daude orain.
* 20/
* Festa orrelakuak
* jarri berriz ere,
* tabemariyak esan dezaten
* dutela mesere.
* Bertso-papera, «Imp. Macazaga. - Renteria-,
* Tolosa,'ko Periko Elosegi'ren eskutik.
# Ego-aizea pil-pil

* «Ego-aizea pil-pil»
* 1/ Kontxita:
* Ego-aizea pil-pil
* bañon arruago,
* perrejilla loretu
* bañon lenago,
* amorioz zugana
* txoraturik nago,
* biotza marrubiya
* bañon samurrago;
* eta geruago
* eta eruago
* eta beruago
* ezkondu naiago;
* etzazula dudarik,
* Joxe Domingo!
* 2/ Jose Domingo:
* Dirudizu Madalen
* Jerusalengua,
* igala ere bañon
* argalagua;
* ezkontzeko ala ere
* dezula gogua,
* berandu egitera
* zatoz erregua;
* galai oraingua (1)
* det guriagua
* ta eruagua
* ta beruagua;
* ogei urte zu bañon
* gaztiagua!
* (l) Bearbada. emen dama oraingua bear luke.
* 3/ K.:
* Badakizu gustora
* jostatu giñala,
* ez nintzanian orain
* bezin argala;
* menospreziatzia
* izan gabe gala,
* orduko pekatua
* dediñ beniala,
* ezkondu bereala;
* ez bazea leiala
* edo liberala,
* dadukat puñala,
* bi puska egiteko
* zure gibela!
* 4/ J.D.:
* Len baliyo zenduan
* koxkor birek aña,
* nik ez nuen besterik
* maite zu aña;
* burutik orporaño
* gorputza liraña,
* Paristik ekarriya
* soñeko apaña;
* argiya bekaña,
* okertu ezpaña,
* dantzatu mingaña
* beste zazpik aña,
* arrazoirik sekula
* ez dezu baña.
* 5/ K.:
* Auzuan berriketan
* jarri nai jendia,
* zentzu-gabeak duten
* banidadia;
* ni naiz Lezo'n jaiua
* Kontxa Garmendia,
* berrogei ta bost urte
* dauzkat edadia;
* izanik pedia,
* txokuan gordia,
* det txukundadia;
* zu zera ordia
* mozkor, alper, gezurti,
* zerri urdia!
* 6/ J.D.:
* Festetara juateko
* dezun enpeñua,
* oraindik jartzen dezu
* arruó moñua;
* ezkutatu eziñik
* soñeko pañua,
* atorra zar zikiña
* eta kurpiñua;
* jotzian soiñua,
* alaia doiñua,
* begiari kiñua,
* sorgiñen siñua;
* alaz guziaz ere
* desengaiñua.
* 7/ K.:
* Beste geiago ere
* badira munduan,
* ibilli oi diranak
* nere moduan:
* eskalla-pian edo
* metaren onduan,
* kutixiatxu ori
* bakarrik buruan;
* arturik goguan,
* nai nuan orduan
* aukera albuan,
* ain sasoi beruan;
* zuk ere parte iñoiz
* artu zenduan!
* 8/ J.D.:
* Zure baratzan ez det
* nik perrejillikan
* jorratu izandu ta
* zaude ixilikan;
* ezerengatik ere
* gabe ajolarikan,
* zera ardi txoruan
* gisa ibillirikan;
* ez daukat arrikan
* barrengo birikan;
* ain gutxi oraindikan
* zure biarrikan
* praile sartzeko bada
* konbenturikan.
* 9/ K.:
* Ajolarik gabeko
* perrejil-zalia,
* iñoiz nere baratzan
* zera ibillia;
* ni naiz mirabe txukun
* eta langillia,
* zuritzen asi arren
* buruko illia;
* uste arren erlia
* zu zera belia,
* bestiak alia
* bildua jalia;
* monjen konbenturako
* a ze prailial
* 10/ J. D.:
* Oialtxo ajatua
* gaitza da berritzen,
* deabruan itxura
* ai zera artzen;
* urtien kargarekiñ
* gorputza nagitzen,
* jeniua zitala,
* kemenak urritzen;
* illiak samurtzen,
* azala zimurtzen,
* beti ernegatzen;
* nik dizut galdetzen
* orrela gertatzia
* zeran arritzen.
* Bertso-papera, • Imp. Macazaga. - Renterfa-, ez
* nuan apuntatu zeñi jaso nion.
# Euskal Herriko kantu herrikoiak

ÜSKAL HERRI MAITIARI,
Bere haur Ziberutar batek
1870$^{ko}$ Buranthallaren 20$^{an}$
Txantiloi:Page break
(Ziberutarrez).
(Ziberutarrez)
Maitia, nun zira? Nik etzütut ikhusten, Ez berririk jakiten, Nurat galdü zira ? Ala khambiatü da zure deseiña? Hitz eman zenereitan, Enia zinela.
— Ohikua nüzü; Enüzü khambiatü Bihotzian beinin hartü, Eta zü maithatü. Aita jeloskor batek dizü kausatü: Zure ikhustetik, Gehiago mintzatzetik Har’k nizü pribatu.
— Aita jeloskorra! Zük alhaba igorri, Arauz ene ihesi, Komentü hartara! Ar'eta ez ahal da sarthüren serora: Fede bedera dügü, Alkharri eman tügü, Gaiza segürra da.
— Zamariz igañik, Jin zazkit ikhustera, Ene konsolatzera, Aitaren ichilik. Hogei eta laur urthe bazitit betherik: Urthe baten bürian, Nik eztiket ordian Aitaren acholik.
Alhaba diener Erranen dit orori: So'gidaziet eni, Beha en'erraner; Gaztetto direlarik untsa diziplina: Handitü direnian, Berant date ordian, Nik badakit untsa.
Txantiloi:Page break
# XVI. mendeko espioitza gutunak/6. gutuna

| Transkripzioa Jauna: bidalzen diot zure senoriary bart / erezebitou nouen carta bat. Beste berriric ezta / oray conta al daitequenic eta alacos finna et/manen diot, geldizen naizela, bety bezala, serbizary / humblea. | Grafia gaurkotuaz Jauna: bidaltzen diot zure señoriari bart errezebitu nuen karta bat. Beste berririk ezta orai konta al daitekenik eta alakoz fina emanen diot, gelditzen naizela, beti bezala, serbitzari hunblea. |
# XVI. mendeko espioitza gutunak/7. gutuna

| Transkripzioa Jauna: jouanden egoun oyetan berri bat etorry zen / ezin goure eregue il zela. Segouranza zure senoriary / gastigazeco aquiza bidaldou nuen mensager bat: esan dit / estela deusic alacoric, Amians artou dela asegouratouzat / dadouquela. Gobernadorea gaur, zoin baita igandea, ouste doue / Bayonara. Deus berryric baldin badaquy, jaquingo dougou / eta nere eginbidearen egitera ezta faltaric izango, eta / bitartean mana naza bere serbizuan, ezin moundouan denec / eztou borondate obes obeditouco nola nic egingo baitout / eta adio esaten dizu zure serbizary humbleac. | Grafia gaurkotuaz Jauna: juan den egun oietan berri bat etorri zen ezin gure errege il zela. Seguranza zure señoriari gastigatzeko, Akiza bidaldu nuen mensager bat: esan dit eztela deusik alakorik, Amians artu dela aseguratutzat dadukela. Gobernadorea gaur, zoin baita igandea, uste due Baionara. Deus berririk baldin badaki, jakingo dugu eta nere eginbidearen egitera ezta faltarik izango; eta bitartean mana naza bere serbitzuan, ezin munduan denek eztu borondate obez obedituko nola nik egingo baitut, eta adio esaten dizu zure serbitzari hunbleak. |
# XVI. mendeko espioitza gutunak/8. gutuna

| Transkripzioa Jauna: esta izouriric eta ez beste gauzaric. Ocasioric / presentatou balis zure senoriari parte egin bear zenic, zerbait / modou izanen ez paizen biletacho bat parte orretarat pasazeco. Bart ecari ditate berria ezin / goure ereguec escribitu diola len president Bordelecoari / orandic gosta bear zagola Amiansen izaitea eta prinse / cardinalec egiteco eman dezon beldour dela. Bidalzen diot / zure senoriary oigallaren (?) erespuesta izan doudana: a/segoura bedy, jauna, eginallic eztalzen eztouela carta / bidaldu douenac, eta esperanza ounequin ezin sinestatoua / edouquiren nauela fina emanen diot, geldizen naizela / bety bezala, serbizary humblea. | Grafia gaurkotuaz Jauna: ezta izurririk eta ez beste gauzarik. Okasiorik presentatu baliz zure señoriari parte egin bear zenik, zerbait modu izanen ezpaitzen biletatxo bat parte orretarat pasatzeko. Bart ekarri didate berria ezin gure erregek eskribitu diola len president Bordelekoari orandik gosta bear zaiola Amiansen izaitea, eta prinze kardinalek egiteko eman dezon beldur dela. Bidaltzen diot zure señoriari oigallaren (?) errespuesta izan dudana. Asegura bedi, jauna, eginalik estaltzen eztuela karta bidaldu duenak, eta esperanza unekin ezin sinestatua edukiren nauela, fina emanen diot, gelditzen naizela, beti bezala, serbitzari hunblea. |
# XVI. mendeko espioitza gutunak/9. gutuna

| Transkripzioa Jauna: nola deus mobimentouric ezpaita jaun ocge/quin artean, zure senoriac gastigatou didan negozioaz / eztout contouric edouquy beraren senoriary gastigazera./ Gobernadoreac dou jendarma bat, eregec emanic, eta egoun / digoa bere echera aren adrezazera eta moustrequin et/gitera. Orainocoas den bezenbatean eztout deusic senty / eta esparanza dout Bayonaco pocala asquenac ounat / pasatouco estouela nic jaquin gabe, eta ganeraco / egin bear denas ezparanza dout asegouratoua dagoela / estela faltaric izango. Pestelencia orren causas andiro / manatou dou nere semea pausouetan gouardia ifanteas / eta eman lizenzia aurquizen douen goustien conffiscazera. / Jauna, gizon bat dadouca nere semeac emen parte orretacoa / eta ezin descoubri desaquet ocasioa: bety berequin derabil / edo edouquy criado bat arequin. Presentean au da nic / gastiga al dezaquedana zure senoriary, eta asegouranza / ounequin fin emanen diot, geldizen naizela, bety bezala / serbizary humblea. | Grafia gaurkotuaz Jauna: nola deus mobimenturik ezpaita jaun okekin artean, zure señoriak gastigatu didan negozioaz eztut konturik eduki beraren señoriari gastigatzera. Gobernadoreak du jendarma bat, erregek emanik, eta egun diyoa bere etxera aren adrezatzera eta mustrekin egitera. Orainokoaz den bezenbatean eztut deusik senti eta esparanza dut Baionako pokala azkenak unat pasatuko eztuela nik jakin gabe, eta gañerako egin bear denaz ezparanza dut aseguratua dagoela estela faltarik izango. Pestelenzia orren kausaz andiro manatu du nere semea pausuetan guardia ifanteaz, eta eman lizenzia aurkitzen duen guztien konfiskatzera. Jauna, gizon bat daduka nere semeak emen parte orretakoa, eta ezin deskubri dezaket okasioa: beti berekin derabil, edo eduki kriado bat arekin. Presentean au da nik gastiga al dezakedana zure señoriari, eta aseguranza unekin fin emanen diot, gelditzen naizela, beti bezala, serbitzari hunblea. |
# XVI. mendeko espioitza gutunak/5. gutuna

| Transkripzioa Jauna: nire senoriaren coutouna erezebitou / bezan sarry bildaldou dout jaquitera berri / parte ounetaco. Patacha bazu etorry dire / Erochelatic: diote ezin Amians deseguin / douela partida bat eta barnecoac misericordia / esce daudela, baina zaldoundeac eztiola / ereguery permetitou nay misericordias / ousazera eta sarry orien ousteas angoa / egingo dela; Calesgoua ere egia dela, gouardac / jari direla barnerat deusic sar eztadin eta / Amianscoa egin den bezain laster eregue ara / digoala. Nic presentean jaquin al doudana / aur da, eta etorquizunas asegoura bedy zure / senoria esana egonen naizela, eta adieu / esaten diot, geldizen naizela, bety bezala, / serbizary humblea. | Grafia gaurkotuaz Jauna: nire señoriaren kutuna errezebitu bezan sarri bildaldu dut jakitera berri parte unetako. Pataxa batzu etorri dire Erroxelatic: diote ezin Amians desegin duela partida bat, eta barnekoak miserikordia eske daudela, baina zaldundeak eztiola erregeri permetitu nai miserikordiaz usatzera, eta sarri orien usteaz angoa egingo dela; Calesgua ere egia dela, guardak jarri direla barnerat deusik sar eztadin, eta Amianskoa egin den bezain laster errege ara diyoala. Nik presentean jakin al dudana aur da, eta etorkizunaz asegura bedi zure señoria esana egonen naizela, eta adiu esaten diot, gelditzen naizela, beti bezala, serbitzari hunblea. |
# XVI. mendeko espioitza gutunak/4. gutuna

| Transkripzioa Jauna: erezebitou dout zure senoriaren carta / conserba ordenariocouequin batean, non ezcouac / apazen baitizquizut mila bider nitzas douen / couidadouas. Nic escribiteus geros emen dabilan / beria da armadaren erdia jouan dela Indietaco / flotaren bidera eta beste erdia Barzalonara / jouan dela. Besteric esta dino denic gastigazera / zure senoriary eta gledizenais serbizari / humblea. | Grafia gaurkotuaz Jauna: errezebitu dut zure señoriaren karta konserba ordenariokuekin batean, non eskuak apatzen baitizkizut mila bider nitzaz duen kuidaduaz. Nik eskribituz geroz emen dabilan berria da armadaren erdia juan dela Indietako flotaren bidera eta beste erdia Barzalonara juan dela. Besterik ezta dino denik gastigatzera zure señoriari, eta gelditze[n] naiz serbitzari hunblea. |
# Yaun errukiorra

Yaun erukiora
(amalaukoa)
Gazteleratik itzulia
narras dut gogoa: zere iduriz sorturiko anima garbia: zere eskuek yantziriko soiñeko zuria... Yauna, ogen egin nuan!
Lor-atsekabe larriak sortu zitun nigan ogenak; miñago baita, eztizkoa baiño. Beldurrez ninduzun, Yauna, banekialako tximist-ortzirien yabe zu zeundela goian.
Ta, zure zigorbidezko oiñaztarri larria usterik, yo dizut begiz ortzia, izu-izuan... Etzenidan, Yainko on orrek, eguzkia yaurti! Etzenidan uka ere berorren argia! Errukizko izpia zeneriodan, artean, ezin-agortuzko Maitasun-Iturri bizi!...
1917.
# Zaldi baten bizitza (Zaldi zuriyarena)

* Zaldi baten bizitza (Zaldi zuriyarena)
* 1
* Orra sei bertso kale
* garbitzalleari,
* zeña bere izenez
* dan Joxe Mari;
* erreza lezazkike
* iru abe mari,
* indarra etortzeko
* zaldi zuriyari;
* animali ori
* urriki zait neri,
* falta du ugari
* egoteko guri;
* kartoiakiñ egiña
* dala diruri.
* 2
* Goizero biar diyo
* eraso lanari,
* zikiñak bildu arte
* erri danari;
* berriz ere obeto
* bizi ez danari,
* nabarbenduko zaizka
* ezurrak ugari;
* ez naiz txantxaz ari,
* eta, Joxe Mari,
* zaldi gaxuari
* nai aña janari
* eman zaiozu, jartzen
* ote dan lori.
* 3
* Dago eskeletuen
* itxura arturik,
* diña jan ezak daka
* orla galdurik;
* nola ez da egongo
* oso argaldurik,
* irukitzen badute
* askotan baraurik?
* Zaldiya orri nik
* ez det esperorik
* ezer ikusterik
* ezurrak besterik;
* ez du beintzat izango
* odol-golperik.
* 4
* Lana sobra du baña
* janariya falta,
* urrikigarriya da
* dakarren planta;
* gaxuak ez lezake
* luzaro aguanta,
* flakiyarekiñ eziñ
* mugitu du anka;
* pentsu gutxi jan ta
* kalian jiraka,        .
* gaizki bizi da ta
* indarrik ez daka;
* eziñ karriatu du
* karro bat kaka.
* 5
* Munduban ez liteke
* zaldirik arkitu,
* dubenik orrek aña
* pena sufritu;
* biyotzik gogorrena
* lezake kupitu,
* ez du zartzera txarra
* gaxuak atxitu;
* pausua nagitu,
* eziñ da mugitu,
* gutxiyenaz ditu
* zazpi espiritu,
* bestela bizirikan
* eziñ segitu.
* 6
* Gizarajuaz danak
* pena ar zazute,
* baldiñ biyotz biguñak
* badituzute;
* asi zan egunetik
* eta oraiñ arte,
* serbitzuba egiñ du
* erriyan bastante;
* igande ta aste,
* jaiarekiñ naste,
* makiña bat urte
* pasa dizkitzute;
* oraiñ erretirua
* merezi luke.
* ZALDIAREN ERIOTZA
* Indarra zekan arte
* zikiña karraio,
* eragiten zioten
* makiña bat saio.
* Bañan miñez jarri da,
* indarra juan zaio!
* Nekearen pagua
* balaz eman zaio!
* OBIZDEA
* Azkenak emen daude
* zaldi argal baten,
* zeñak ez zuen iñoiz
* pentsu on bat jaten;
* gelditu zaizkan mami
* puskak eramaten,
* beliak lan askorik
* apenas daukaten.
* R. I. P. Amen.
# Lagunkida fraternal'eko galaiak beren damari

* Lagunkida fraternal'eko galaiak beren damari
* 1
* Emakume maiteak,
* dantzara gurekin
* etortzen zeratenak
* borondatiakin,
* esan biaizutegu
* dezazuten jakin
* dantzak bukatzen dira
* gaur gabekoakin.
* 2
* Zuben dantzetan zegon
* gure alegriya,
* aitortzen dizutegu
* klaroan egiya;
* orain utzi biarrak
* zuben konpañiya,
* biotzeratzen digu
* tristura aundiya.
* 3
* Pena ori degula
* biotzen betian,
* zubengandik biagu
* egon apartian,
* ez eunki osuan,
* ez ogei urtian,
* baizik eta Pazkuak
* etorri artian.
* 4
* Itxoron biar degun
* denbora motzian,
* pena franko izango da
* gure biyotzian;
* baña sartuko gera
* berriro pozian,
* gure naieko egun
* oiek etortzian.
* 5
* Betoz ordu onian,
* datozenerako
* dantzako sala degu
* egoki parako;
* soñu politik ere
* etzaigu faltako,
* guziya ondo egin
* naiko degulako.
* 6
* Orra, maite politak,
* klaro eman parte
* ez degula dantzarik
* gaizuma juan arte;
* lenengua noiz degun
* jakiñian zaute,
* faltatu gabetanik
* etorri zaitezte.
# Laborarier

Laborarier Eskualduna egunkarian argitaratutako laborarientzako gomendioak izan ziren:

## Artikuluak

* Arnaut Abadiak idatziak:
** Sathorra
** Uli, jinko-oilo eta har
** Har ogi bihi jaleak
# Langile Kontrolari buruzko dekretu proiektua

* Ezarria geratzen da ekoizpenaren, mantenuaren, ekoizkin guztien salerosketaren eta bost langile eta enplegatu (biak kontuak hartuz), gutxienez dituzten edo beren igorpena 10 000 rublotik gorakoa duten enpresa industrial, komertzial, bankuko, nekazaritzako eta abarren gaineko lehengaien langile kontrola.
* Kontrola enpresako langile eta enplegatu guztiek gauzatuko dute zuzenean, enpresaren dimentsioen ahalezko eginez gero edo beren ordezkarien, zeintzuen aukeraketa berehala egingo den asanblada orokorretan, aukeraketaren aktak eratu eta aukeratu ororen izena gobernuari langile eta nekazarien ordezkarien tokiko sobietari eman beharrez, bitartez.
* Erabat debekatua dago garrantzia nazionaleko enpresa edo industria baten gelditzea (ikus § 7) eta baita beren funtzionamenduaren aldaketa langile eta enplegatuek aukeratutako ordezkarien baimenik gabe.
* Kontabilitate liburu eta dokumentu orok, salbuespenik gabe, eta materialen biltegi eta gordeleku orok, inolako salbuespen barik, langile eta enplegatuek aukeratutako ordezkariei irekiak izan behar dute.
* Langile eta enplegatuek aukeratutako ordezkarien ebazpenak derrigorrezkoak dira enpresen jabeentzako eta ezin dira atzera botaak izan sindikatuek eta euren kongresuek egin ezean.
* Garrantzia nazionaleko enpresa guztietan, jabe eta langile eta enplegatuek aukeraturiko ordezkari guztiak ordenaren, disziplinaren eta ondasunen babeste eta mantenu zorrotzaren erantzule dira Estatuaren aurrean. Arduragabetasun, stock, balantze eta abarren izkutatzearen eta besteren errudunak beren ondasun guztien konfiskazio eta bost urtera arteko gartzela zigorrarekin izango dira zigortuak.
* Garrantzia nazionaleko enpresatzat jotzen dira defentsan lan egiten dutenak eta era batera edo bestera populazioko masen biziraupenerako beharrezko ekoizkinen ekoizpenarekin erlazionaturik daudenak.
* Langile ordezkarien tokiko Sobietek, lantegi batzordeen eta enplegatu batzordeen batzarrek emango dituzte, beren ordezkarien asanblada orokorretan, langile kontrolaren arau zehatzagoak
_______
Lan hau Marxistx.org webgunetik atera da. Bertan cc-by-2.0 lizentziapean eskaintzen da itzulpena. Jatorrizko lana domeinu publikoan dago.
# Delituez eta zigorrez/XXIV.Nagiak

XXIV.Nagiak
Erbesteratze agindua honelakoetan eman behar litzatekeela esan daiteke: norbait delitu larri batez akusatua dagoenean eta probabilitate handia duenean, baina errudun jotzeko ziurtasun osorik ez dagoenean. Baina hau erabakitzeko beharrezkoa da estatutu ahalik eta zehatzena eta ustekeria gutxikoena egitea; honek erbesteratzearekin zigortuko du nazioa aukera gaitz hau egitera behartu duen pertsona: akusatua iraindu edo akusatuaren beldur izan; hori bai, beti bidea irekita utzi behar zaio errugabetasuna frogatzeko eskubide sakratuari. Larriagoak behar dute izan nazioko hiritar baten aurkako arrazoiak atzerritar baten aurkakoak baino, eta lehenengo aldiz akusaturiko baten aurkakoak, errepikatzailearenak baino.